**JUDEŢUL SATU MARE**

**CONSILIUL JUDEŢEAN**

## **Serviciul resurse umane, salarizare**

**Nr. \_\_\_\_\_\_\_\_\_\_\_\_\_/\_\_\_\_\_\_\_\_\_\_2022**

RAPORT DE SPECIALITATE

**privind modificarea Organigramei și a Statului de funcții ale**

**Muzeului Județean Satu Mare**

Referitor la Proiectul de hotărâre privind modificarea Organigramei și a Statului de funcții ale Muzeului Județean Satu Mare,

ca urmare a adresei Muzeului Județean Satu Mare nr. 812/12/04.2022, înregistrată la Registratura Consiliului Județean Satu Mare cu nr. 8625/12.04.2022, prin care s-a înaintat Nota de fundamentare nr. 801/11.04.2022, cu privire la aprobarea modificării Organigramei și a Statului de funcții ale Muzeului Județean Satu Mare,

raportat la:

- Hotărârea Consiliului Județean Satu Mare nr. 96/21.07.2021 privind modificarea Organigramei și a Statului de funcții ale Muzeului Județean Satu Mare,

- Hotărârea Consiliului Județean Satu Mare nr. 9/31.01.2022 privind modificarea Statului de funcții al Muzeului Județean Satu Mare,

ținând cont de:

- Legea cadru nr. 153/2017 privind salarizarea personalului plătit din fonduri publice, cu modificările și completările ulterioare,

- prevederile art.173 alin. (2) lit.c) și art.191 alin. (2) lit.a) din Ordonanța de Urgență a Guvernului. nr.57/2019 privind Codul administrativ, cu modificările și completările ulterioare,

- prevederile art. 41 alin. (2) din - Regulamentul-cadru privind stabilirea principiilor generale de ocupare a unui post vacant sau temporar vacant corespunzător funcțiilor contractuale şi a criteriilor de promovare în grade sau trepte profesionale imediat superioare a personalului contractual din sectorul bugetar plătit din fonduri publice, aprobat prin Hotărârea Guvernului nr. 286/2011, cu modificările și completările ulterioare;

Muzeul Județean Satu Mare solicită modificarea Organigramei și a Statului de funcții cu 99 posturi, din care 14 posturi de conducere și 85 posturi de execuție, după cum urmează:

|  |  |  |  |  |
| --- | --- | --- | --- | --- |
| **Nr. poziție anterior din**  ***Stat de funcții aprobat*** | **Nr. poziție propus din**  ***Stat de funcții modificat*** | **Post existent**  **în *Stat de funcții aprobat*** | **Solicitare** | **Post propus**  **în *Stat de funcții modificat*** |
| 24 | 24 | muzeograf S I | transformare post prin promovare | muzeograf S IA |
| 41 | 41 | restaurator S I | transformare post prin promovare | restaurator S IA |
| 57 | 90 | muzeograf S IA | mutare și transformare post vacant | muzeograf S II |
| 68 | 67 | muzeograf S I | transformare post prin promovare | muzeograf S IA |
| 89 | 88 | muzeograf S II | transformare post prin promovare | muzeograf S I |

La Secția Carei – Tășnad se solicită transformarea postului vacant de muzeograf S IA în muzeograf S II. Totodată se solicită mutarea postului de muzeograf de la Secția Carei – Tășnad, la Secția de Etnografie, mutare care este necesară deoarece Secția de Etnografie se află într-un proces amplu de reorganizare și modernizare, digitalizare și evidență a patrimoniului, în cadrul proiectului cu finanțare europeană. Patrimoniul Secției de Etnografie include 20 de case muzeu și muzee locale din județul Satu Mare. Activitatea muzeografică presupune atât cercetare cât și promovare muzeistică, necesitând un număr mărit de specialiști.

Se solicită transformarea posturilor prin promovare, în urma promovării examenului de promovare a titularilor posturilor, conform procesului verbal nr. 753/05.04.2022.

în urma celor expuse mai sus, se impune modificarea Organigramei și a **Statului de funcții ale Muzeului Județean Satu Mare**.

În temeiul prevederilor art. 182 alin. (4) cu trimitere la cele ale art. 136 alin. (8) lit.b) și alin. (10) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

**propunem adoptarea Proiectului de hotărâre privind modificarea Organigramei și a Statului de funcții ale Muzeului Județean Satu Mare Satu Mare.**

**ŞEF SERVICIU, VIZAT JURIDIC,**

Bîja Tania Bodó Nicoleta Lucia

Red./Tehn.E.S.A. 5ex.